CELEX: 62020CN0194
Language: bg
Date: 2020-05-08 00:00:00
Title: Дело C-194/20: Преюдициално запитване от Verwaltungsgericht Düsseldorf (Германия), постъпило на 8 май 2020 г. — BY, CX, FU, DW, EV/Stadt Duisburg

10.8.2020   
            
            
               BG
            
            
               Официален вестник на Европейския съюз
            
            
               C 262/14
            
         
      Преюдициално запитване от Verwaltungsgericht Düsseldorf (Германия), постъпило на 8 май 2020 г. — BY, CX, FU, DW, EV/Stadt Duisburg
      (Дело C-194/20)
      (2020/C 262/17)
      Език на производството: немски
      
         Запитваща юрисдикция
      
      Verwaltungsgericht Düsseldorf
      
         Страни в главното производство
      
      
         Жалбоподатели: BY, CX, FU, DW, EV
      
         Ответник: Stadt Duisburg
      
         Преюдициални въпроси
      
      
                  1)
               
               
                  Включва ли правото на турски деца съгласно член 9, първо изречение от Решение № 1/80 (1) автоматично и право на пребиваване в приемащата държава членка?
               
            
                  2)
               
               
                  При утвърдителен отговор на първия въпрос:
                  
                              a)
                           
                           
                              Предвижда ли правото на пребиваване съгласно член 9, първо изречение от Решение № 1/80, че родителите на турските деца, които черпят предимства от тази разпоредба, са получили вече права съгласно член 6, параграф 1 или член 7 от Решение № 1/80?
                           
                        
                              б)
                           
                           
                              При отрицателен отговор на въпрос 2, буква а), трябва ли законната заетост по смисъла на член 9, първо изречение от Решение № 1/80 да се тълкува в същия смисъл както в член 6, параграф 1 от Решение № 1/80?
                           
                        
                              в)
                           
                           
                              При отрицателен отговор на въпрос 2, буква а), може ли правото на пребиваване на турски деца съгласно член 9, първо изречение от Решение № 1/80 да възникне след законна заетост на един родител в приемащата държава членка с продължителност от (само) три месеца?
                           
                        
                              г)
                           
                           
                              При отрицателен отговор на въпрос 2, буква а), следва ли от правото на пребиваване на турските деца да се изведе автоматично и право на пребиваване за един или за двамата родители с родителски права?
                           
                        
            
         (1)  Решение № 1/80 на Съвета по асоцииране EИО—Турция от 19 септември 1980 година относно развитието на асоциирането (неофициален превод).